—’উই গট্‌ হিম স্যার!’ একটা পরিষ্কার লাল কাপড়ে মোড়া জিনিসটা তাঁর দিকে বাড়িয়ে দিলেন মন্ত্রী। ‘দ্য র‍্যাভেন্‌'স ডিক্সনারি’। মিউনিখ সেন্ট্রাল চার্চের পার্দ্রী জোনাথনের লেখা। রাগে-ঘৃণায় জ্বলজ্বল করে উঠল ফ্যুয়েরারের সম্মোহনী চোখ। ‘ঐ ডেভিলকে এখনই নিয়ে এসো আমার সামনে!’ তাঁর আজ্ঞাই এ দেশের আইন ও চূড়ান্ত পরিণতি। একটা গোঙানির শব্দ কাছে আসছে ক্রমশ:। রক্তমাখা বেয়নেট হাতে এস. এস. গার্ড হাজির করল তাঁর সামনে জোনাথনকে। সাদা ধবধবে তার ড্রেসে চাপ চাপ রক্তের দাগ। কাচমহলে স্তব্ধতা!